**Dodatok k prevádzkovému poriadku**

**Základnej školy s VJM – Alapiskola Žihárec 2**

**Platný od 2.09.2021**

Pri prezenčnej forme vzdelávania a pri povolenej prevádzke sa riadime podľa:

a. Školského semaforu v školskom roku 2021/2022 manuál pre všetky druhy škôl  
b. celoštátneho COVID Automatu a vyhlášok RÚVZ SR

**Podmienky prezenčného vzdelávania**

* Na začiatku školského roka bude prebiehať na našej škole 2.septembra 2021 (štvrtok) dobrovoľné testovanie žiakov kloktacími testami.
* V priebehu školského roka budú mať rodičia možnosť využívať dobrovoľné samotestovanie žiakov AG testami v domácom prostredí. Každý žiak, ktorého rodič prejaví záujem o AG testovanie, dostane sadu 25 testov na domáce testovanie. Odporúča sa realizovať v pondelok a štvrtok ráno pred nástupom do školy, alebo kedykoľvek keď žiak prejavuje jeden z príznakov ochorenia COVID-19.
* **Od 23.08.2021 do 25.08.2021** budeme zisťovať záujem rodičov o testovanie kloktacími testami a záujem o AG samotestovanie cez e-Školu. Rodičia budú informovaní cez webovú, Facebookovú stránku školy a cez internetovú žiacku knižku (e-Škola). Výsledok testu bude doručený rodičovi do 72 hodín od zozbierania testov.

V prípade pozitívneho výsledku samotestovania AG testom žiaka počas školského roka

* Žiak zostáva doma – nemôže ísť do školy.
* Rodič kontaktuje všeobecného lekára pre deti a dorast.
* Rodič oznámi vedeniu školy pozitívny výsledok svojho dieťaťa.

**Organizačné opatrenia výchovno-vzdelávacieho procesu**

* Pri ceste do a zo školy sa žiaci riadia aktuálnymi opatreniami ÚVZ SR a pokynmi RÚVZ.
* **Žiak a zamestnanec musí mať prekryté horné dýchacie cesty počas celého vyučovania** podľa aktuálne platnej vyhlášky ÚVZ SR.
* Vstup cudzím osobám do priestorov školy je možný len s výnimkou, potvrdenou riaditeľom školy a „Písomným vyhlásením o bezpríznakovosti“
* Opatrenia smerujú ku implementácii odporúčaní Úradu verejného zdravotníctva a sú založené na princípe **ROR - Rúško, Odstup, Ruky**
* Osoby, ktoré prišli do úzkeho kontaktu s osobou pozitívnou na COVID-19 počas obdobia **2 dni** pred jej testovaním alebo objavením sa prvých klinických príznakov musia ísť **do karantény na 14 dní od posledného kontaktu s pozitívnou osobou.**

**Nástup do školy** bude

1. skupina: 1.a 2.trieda: 7:25 hod. - 7:40 hod. cez dvere vedľa telocvične

2. skupina: 3.a 4.trieda: 7:40 hod. - 7:55 hod. cez dvere vedľa telocvične:

3. skupina: 5. trieda 7:25 hod. - 7:35 hod. cez vchod zo školského dvora

4. skupina: 6. 7. trieda 7:35 hod. – 7:45 hod. cez vchod zo školského dvora

5. skupina: 8. 9. trieda 7:45 hod. - 7:55 hod. cez vchod zo školského dvora

* Pri vstupe do školy sa vykonáva **ranný filter**. Základná škola zabezpečí meranie teploty a dezinfekciu rúk všetkých osôb pri vstupe do budovy, a to dezinfekčným prostriedkom.
* Žiaci 1.stupňa sa prezujú v šatniach vedľa telocvične, ktoré uzamkne upratovačka o 8:00 hod. a odomkne pred odchodom žiakov zo školy. V šatni dievčat: 1.- 4. ročník, Žiaci 2.stupňa sa prezujú v šatni v pivnici, aby dochádzalo k minimalizácii miešania žiakov medzi skupinami.
* Žiak si do svojej skrinky odloží rezervné rúško, jedno rezervné rúško musí mať vždy v dosahu (pre prípad znečistenia svojho používaného rúška).
* Žiak po príchode do školy, ako aj počas vyučovacieho procesu, si umýva ruky bežným

spôsobom, ktorý je v súlade s aktuálnymi hygienicko – epidemiologickými nariadeniami.

* Tiež v triedach, na chodbe, na toalete, na školskom dvore, v školskom klube detí dbáme na to, aby dochádzalo k minimalizácii miešania žiakov medzi skupinami.
* Telesnú a športovú výchovu organizovať v prípade priaznivých klimatických podmienok v exteriéri (školský dvor, okolie školy -prechádzka) formou, ktorá nepredstavuje zvýšené epidemiologické riziko prenosu infekčného ochorenia COVID-19. V interiéri realizujeme s minimalizovaním premiešavania tried. Režim školskej telocvične zabezpečujeme v súlade s COVID automatom pre šport, ktorý je zverejnený na webovej stránke [www.covidsport.sk](http://www.covidsport.sk)

**Obedy**

Slovenská trieda 12:00 – 12:20 (12:20 – 12:25 dezinfekcia, vetranie)

1. 2. trieda: 12:25 – 12:45 (12:45 – 12:50 dezinfekcia, vetranie)

3. 4. trieda: 12:50 – 13:10 (13:10 – 13:15 dezinfekcia, vetranie)

5.-9. trieda: 13:30-

Denná dezinfekcia školskej jedálne prípravkami určenými na dezinfekciu.

**V školskom klube detí** budú spojené ročníky: 1.skupina: 1. a 2. trieda

2.skupina: 3. a 4. trieda

V ŠkD sa skupiny detí nebudú meniť, deti z jednotlivých skupín sa nebudú premiešavať.

**Na školskom dvore** dbáme na to, aby sme minimalizovali premiešavanie detí z 1. 2. 3. 4. a 5. skupiny.

Multifunkčné ihrisko – asfaltovaná plocha – prechádzka – plocha pred školou

**Na toaletu** pôjdu žiaci v časových intervaloch:

1.2. trieda: 10 min. pred zazvonením

3.4. trieda: cez 10 minútovú prestávku

Slov.trieda: hneď na začiatku nasledujúcej hodiny

* Keď žiak pôjde na toaletu mimo svojho časového intervalu, vyučujúci učiteľ a upratovačka dohliada, aby nedošlo k premiešavaniu detí z 1., z 2. skupiny a zo slovenskej školy.

**Zákonný zástupca**

* Zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy resp. zo školského klubu detí, zo školskej jedálne (**nosenie rúšok**, dodržiavanie odstupov, dezinfekcia rúk v zmysle aktuálnych opatrení ÚVZ SR).
* Zabezpečí pre svoje dieťa každý deň minimálne **dve rúška a papierové jednorazové vreckovky.**
* Predkladá pri nástupe do školy a pri každom prerušení dochádzky do školy v trvaní 3 a viac po sebe nasledujúcich kalendárnych dní (vrátane víkendov a sviatkov) „**Písomné vyhlásenie o bezpríznakovosti“** žiaka. Pokiaľ sa naša škola nachádza v zelenom okrese, rodič predkladá dobrovoľne, po prepnutí okresu do oranžovej farby povinne.
* Keď sa naša škola nachádza v oranžovom okrese a rodič nepredloží „Písomné vyhlásenie o bezpríznakovosti“, sa žiak považuje za príznakového a je potrebné, aby rodič kontaktoval všeobecného lekára pre deti a dorast. Keď žiak prišiel do školy v sprievode rodiča, nebude mu umožnený vstup do školy a odchádza s rodičom domov. Ak neprišiel žiak v sprievode rodiča, bude umiestnený v izolačnej miestnosti a rodič bude bezodkladne kontaktovaný.
* Ak žiak zabudne „Vyhlásenie....“ doma, rodič pošle e-mailom, cez Messenger alebo cez e-školu.
* Rodič **môže ospravedlniť** svoje dieťa **na 5 po sebe idúcich vyučovacích dní**. Pri absencii viac ako 5 po sebe idúcich vyučovacích dní z dôvodu ochorenia musí predložiť „Potvrdenie o chorobe“ od všeobecného lekára pre deti a dorast, v opačnom prípade pôjde o neospravedlnenú neprítomnosť na vyučovaní, ktorá môže mať za následok zhoršenú známku zo správania, prípadne nutnosť vykonať komisionálne skúšky.
* Dodržiava pokyny riaditeľa školy, ktoré upravujú podmienky prevádzky konkrétnej základnej školy a školského klubu detí na školský rok 2021/2022 a rešpektuje opatrenia na zaistenie bezpečnosti a ochrany zdravia detí a žiakov.
* V prípade, že je u žiaka **podozrenie na COVID-19** (bol v úzkom kontakte s osobou pozitívnou na COVID-19), rodič bezodkladne o tejto situácii informuje triedneho učiteľa alebo riaditeľa školy, aby mohli prijať sprísnené hygienicko-epidemiologické opatrenia (častejšie vetranie a dezinfekcia, minimalizovanie premiešavania žiakov medzi triedami). Povinnosťou zákonného zástupcu je bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym ÚVZ. Za týchto podmienok nemôže žiak navštevovať školu.
* V prípade, že u dieťaťa je **potvrdené ochorenie na COVID-19**, bezodkladne o tejto situácii informuje triedneho učiteľa alebo riaditeľa školy, aby mohli byť obratom identifikované úzke kontakty žiaka za 2 dni pred jeho testovaním.
* Zákonný zástupca má nárok na OČR alebo **pandemickú OČR,** ak  
  keď riaditeľ školy alebo RÚVZ rozhodol o prerušení vyučovania v triede žiaka do 11 rokov, alebo ak žiak vyžaduje celodenné ošetrovanie na základe potvrdenia všeobecného lekára pre deti a dorast. Ak rodič nechá svoje dieťa doma na základe vlastného rozhodnutia, nárok na OČR mu nevzniká.

**Všeobecné odporúčania pri podozrení na ochorenie**

* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej školy, školského klubu detí a školskej jedálne.
* Ak žiak v priebehu dňa vykazuje niektorý z možných príznakov COVID-19, bezodkladne si nasadí rúško a je nutné umiestniť ho do samostatnej izolačnej miestnosti (školská knižnica) a kontaktovať zákonných zástupcov, ktorí ho bezodkladne vyzdvihnú.
* Ak sa u zamestnanca školy, školského klubu detí objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

**Zamestnanci**

* Predkladajú pri nástupe do školy a pri každom prerušení dochádzky do školy v trvaní 3 a viac po sebe nasledujúcich kalendárnych dní (vrátane víkendov a sviatkov) „**Písomné vyhlásenie o bezpríznakovosti“**. Pokiaľ sa naša škola nachádza v zelenom okrese, predkladá dobrovoľne, po prepnutí okresu do oranžovej farby povinne.
* Obmedzia pobyt v zborovni, aby tam nedochádzalo k premiešavaniu.
* Zriadia ranný filter pri vstupe do základnej školy.
* V prípade potreby upozorňujú žiakov, aby rúškom prekryli horné dýchacie otvory (ústa, nos).
* Pedagogickí zamestnanci a odborný zamestnanec ZŠ zabezpečia rozstupy medzi žiakmi, žiakmi a pedagógmi pri výchovno – vzdelávacom procese.
* Pedagogickí zamestnanci opakovane upozorňujú žiakov na dodržiavanie hygienických pravidiel pri kašľaní a kýchaní.
* Zabezpečia v miestnosti, v ktorej sa zdržuje trieda, časté a intenzívne priame vetranie.
* V prípade, že je u žiaka alebo zamestnanca podozrenie alebo potvrdené ochorenie na COVID-19, hlásia to riaditeľke základnej školy.

**Upratovanie a dezinfekcia**

* Upratovanie a dezinfekcia toaliet prebieha min. 3x denne.
* Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, sa musí vykonávať najmenej 1x denne.
* Dezinfekcia dotykových plôch, ostatných povrchov alebo predmetov musí byť vykonávaná min. 2x denne a podľa potreby (napr. kľučky dverí)
* Rukavice sú potrebné pri likvidácii, odpadov, dezinfekcii atď.
* Toalety musia byť vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk.
* Smetné koše umiestniť tak, aby nebol potrebný fyzický kontakt rúk s košom  
  pri zahadzovaní odpadu (napr. odstránenie vrchného uzáveru koša a pod.)
* Po opustení izolačnej miestnosti (školská knižnica) osobou s príznakmi infekčného ochorenia, je nutné miestnosť dôkladne vydezinfikovať a vyvetrať.

V Žihárci dňa 20.08.2021 Mgr. Žiačková Adriana

Riaditeľka ZŠ

Vyjadrenie Rady školy:

Vyjadrenie zriaďovateľa: